রাজশাহীতে কাটা পা নিয়ে ব্যাপক চাঞ্চল্য!
রাজশাহী ব্যুরো ২৫ ফেব্রুয়ারি ২০২০, ১৮:৩৬ | অনলাইন সংস্করণ
কাটা পা। প্রতীকী ছবি
রাজশাহী মহানগরীর ডিঙ্গাডোবা এলাকায় কাটা একটি পা পাওয়া গেছে। এ নিয়ে এলাকায় ব্যাপক চাঞ্চল্য দেখা দিয়েছে।
পুলিশ পড়ে থাকা পা উদ্ধার করেছে। পুলিশ বলছে, কীভাবে একটি পা এল তা তদন্ত করে দেখা হচ্ছে।
স্থানীয়রা জানান, ডিঙ্গাডোবা এলাকায় সড়ক সম্প্রসারণের কাজ চলছে। এই সড়কের পাশের একটি নিচু স্থানে একটি কাটা ডান পা পড়ে ছিল। মঙ্গলবার সকাল ১০টার দিকে পথচারীরা প্রথমে সেটি দেখতে পান। এরপর পুলিশে খবর দেয়া হয়। পরে বেলা সাড়ে ১১টার দিকে পুলিশ পা উদ্ধার করে নিয়ে যায়।
নগরীর রাজপাড়া থানার ওসি শাহাদাত হোসেন খান বলেন, কেউ কাটা পা এনে এখানে ফেলে গিয়েছিল। এ ঘটনায় থানায় একটি সাধারণ ডায়েরি (জিডি) করা হয়েছে।
এটি কার পা বা কারা ফেলে গেছে সে ব্যাপারে তদন্ত চলছে বলেও জানান পুলিশের এই কর্মকর্তা।
টিসিবির পণ্য বিক্রি : নিরাপদ দূরত্ব বজায় থাকছে না
রাজশাহীতে করোনা আক্রান্ত রোগী নেই